Budyšin (CS/SN). Koncept energije a lutowanje energije běštej mjez druhim ćežišći njedawneho wuradźowanja Budyskeje měšćanskeje rady. Tak mytowachu na wuradźowanju na radnej žurli w sukelnicy dobyćerjow šulerskeho wubědźowanja „Lutowanske liški pytane“. Pućowanske pokale přijimać móžachu chowancy Budyskeju Schilleroweho a Melanchthonoweho gymnazija. Schillerowcy dóstachu myto za slědźenje, z kotrymž pokazachu cyle konkretne móžnosće, zalutować energiju w domskim. Melanchthonowcow su wuznamjenili, dokelž běchu na swojim kubłanišću za sobušulerjow 5. a 6. lětnika dźeń lutowanja energije přewjedli.
szl_Latn